Han var sogneprest i Gulen i 1927–1937, så sogneprest i Verdal, og i Vang ved Hamar fra 1948 til sin avgang i 1971. Han ble boende på Ridabu i Vang til sin død. Øystein Hovden åpnet i 1961 Vang kirke for ordinasjon av Ingrid Bjerkås, den første kvinnelige presten i Den norske kirke. Dette siste utløste sterke protester fra kirkelig hold. Seks biskoper – to tredjedeler av det samlede bispekollegiet – nektet å forholde seg til ordinasjonen.